Po terorističnih napadih 11. septembra 2001 se je občutno povečal strah pred terorističnimi skupinami, ki uporabljajo umazane bombe, o čemer mediji pogosto poročajo. Ameriško obrambno ministrstvo je terorizem, kakršen se izvaja, definiralo kot "namerno uporabo nezakonitega nasilja ali grožnjo z nezakonitim nasiljem z namenom, da vcepi strah; z namenom, da prisili ali zastrahuje vlade ali družbe, ki sledijo političnim, verskim ali ideološkim ciljem." Do sedaj obstajata samo dva primera z bombama, ki sta vsebovali cezij in nobena od njiju se ni sprožila. Oba primera sta bila povezana s Čečenijo. Prvi primer radiološkega terorja je novembra 1995 izvedla skupina čečenskih separatistov, ki so cezij-137, zavit v eksplozive, zakopali v Izmajlovski park v Moskvi. Čečenski uporniški vodja je obvestil medije, bomba se ni aktivirala, dogodek pa se je na koncu izkazal samo za primer pridobivanja medijske pozornosti.